У Вікіпедыі ёсць артыкулы пра іншых асоб з прозвішчам Рудзік.

**Філіп Сяргеевіч Рудзік** (нар. 22 сакавіка 1987, Ленінград) — беларускі футбаліст расійскага паходжання, паўабаронца клуба «Мёры». Ігрок нацыянальнай зборнай Беларусі (2009—2011).

Клубная кар’ера
---------------

Выхаванец санкт-пецярбургскай школы «Змена», у 2005 годзе быў запрошаны ў наваполацкі «Нафтан» галоўным трэнерам Вячаславам Акшаевым. З цягам часу стаў ключавым іграком навапалачан. Дапамог наваполацкаму клубу ў 2009 годзе стаць пераможцам Кубка Беларусі. Тады, падчас паўфінальных мачтаў супраць БАТЭ, вызначыўся вострымі выказваннямі ў адрас барысаўскага клуба, чым выклікаў незадаволенасць барысаўскіх аматараў. Пазней, у 2010 годзе, паглыбіў канфлікт з барысаўскімі фанатамі.

Тым не менш, у студзені 2011 года разам з Міхаілам Гардзейчуком падпісаў кантракт з БАТЭ. У сезоне 2011 стабільна з’яўляўся ў аснове, а сезон 2012 правёў менш удала, і клуб планаваў выставіць Рудзіка на трансфер. Але падчас падрыхтоўкі да сезона 2013 здолеў належным чынам праявіць сябе і застаўся ў БАТЭ. У пачатку 2013 года гуляў у аснове, за 8 матчаў забіў 3 галы. У маі 2013 года атрымаў траўму, і ў ліпені быў аддадзены ў арэнду «Гомелю». У гомельскім клубе стаў асноўным іграком, гуляў на пазіцыі цэнтральнага паўабаронцы.

Па заканчэнні арэнды ў лістападзе 2013 года вярнуўся ў БАТЭ, а ў снежні 2013 года перайшоў у казахстанскі клуб «Атырау». У сакавіку 2014 года атрымаў грамадзянства Казахстана, дзякуючы чаму перастаў лічыцца легіянерам у мясцовым чэмпіянаце.

У чэрвені 2014 года пакінуў «Атырау» і неўзабаве падпісаў кантракт з іншым казахстанскім клубам — «Спартаком» з Семея. Па выніку сезона «Спартак» заняў апошняе месца і пакінуў мясцовую Прэм’ер-лігу, а Рудзік атрымаў статус свабоднага агента.

У студзені 2015 года падпісаў кантракт з клубам польскай Экстраклясы «Гурнік» з Лэнчны. Аднак замацавацца ў складзе польскага клуба не здолеў. Згуляўшы ў 15 матчах чэмпіянату і забіўшы адзін гол, Рудзік па заканчэнні кантракта 30 чэрвеня пакінуў «Гурнік».

Пасля «Гурнік» прыбыў у стан наваполацкага «Нафтана», аднак ігрок і клуб не здолелі дамовіцца аб фінансавых умовах. У выніку 10 ліпеня 2015 года Філіп падпісаў кантракт з салігорскім «Шахцёрам». Аднак замацавацца ў складзе салігорцаў не здолеў і па заканчэнні сезона ў лістападзе 2015 года пакінуў клуб.

У студзені 2016 пасля прагляду падпісаў кантракт з казахстанскім клубам «Жэтысу». У ліпені 2016 года адправіўся на прагляд у гродзенскі «Нёман» і неўзабаве падпісаў кантракт. У складзе «Нёмана» замацаваўся ў якасці асноўнага атакуючага паўабаронцы.

У пачатку 2017 года не трэніраваўся з «Нёманам», але ў лютым вярнуўся ў каманду і неўзабаве падоўжыў пагадненне на сезон 2017. Пачынаў сезон, выходзячы на замену, але хутка замацаваўся ў стартавым складзе гродзенскай каманды. У лістападзе 2017 года падоўжыў кантракт з «Нёманам» на наступны сезон.

Першую палову сезона 2018 прапусціў з-за цяжкай траўмы. У жніўні 2018 года вярнуўся на поле, спачатку выхадзіў на замену, з кастрычніка стаў з’яўляцца ў стартавым складзе. У снежні 2018 года падпісаў новае пагадненне з гродзенцамі на сезон 2019, аднак у чэрвені 2019 года кантракт датэрмінова быў скасаваны.

У ліпені 2019 года стаў іграком «Гарадзеі». У жніўні і верасні гуляў у стартавым складзе, пазней перастаў з’яўляцца на полі. У снежні 2019 года пакунуў «Гарадзею».

У лютым 2020 года падпісаў кантракт з мінскімі «Крумкачамі». У ліпені 2020 года пакінуў каманду, пасля чаго абвясціў аб завяршэнні прафесійнай кар’еры.

У ліпені 2021 года ў якасці аматара далучыўся да другалігавых «Мёраў», дзе згуляў у двух матчах. У маі 2022 года стаў іграком «Смаргоні», дапамог клубу па выніках сезона 2022 вярнуцца ў Вышэйшую лігу. У лютым 2023 года пакінуў «Смаргонь».

Сезон 2023 пачаў у складзе «Мёраў».

Міжнародная кар’ера
-------------------

У 2009 годзе стаў выклікацца Берндам Штангэ ў нацыянальную зборную Беларусі. У 2009 годзе згуляў у двух матчах за зборную, у 2011 годзе — яшчэ у двух.

Дасягненні
----------

* Беларусь 01Чэмпіён Чэмпіён Беларусі (2): 2011, 2012
* Беларусь 03Бронзавы прызёр Бронзавы прызёр чэмпіянату Беларусі: 2015
* Беларусь Уладальнік Кубка Беларусі: 2009
* Беларусь Уладальнік Суперкубка Беларусі (2): 2011, 2013

Зноскі
------

1. ↑  Filipp Rudik // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Filip Rudzik // FBref.com<a href='https://wikidata.org/wiki/Track:Q56239490'></a>
3. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
4. ↑
5. ↑  Игрок "Нафтана" Рудик показал болельщикам голый зад Архівавана 4 сакавіка 2016.
6. ↑  Филипп Рудик подписал контракт с «Атырау» Архівавана 15 снежня 2013.
7. ↑  Рудик, Афанасьев и Пархачев приняли казахстанское гражданство
8. ↑  Филипп Рудик покинул "Атырау"
9. ↑  Филипп Рудик подписал контракт с казахстанским "Спартаком"
10. ↑  Рудик перешел в польский «Гурник»
11. ↑  Футбол. Белорусский полузащитник Филипп Рудик уходит из польского "Гурника"
12. ↑  Филипп Рудик подписал контракт с "Шахтером"
13. ↑  Пятеро футболистов покидают "Шахтер"
14. ↑  "Жетысу" объявил о подписании контракта с Филиппом Рудиком
15. ↑  Филипп Рудик подписал контракт с "Неманом"
16. ↑  Филипп Рудик подписал новый контракт с "Неманом"
17. ↑  Якимов, Жуковский, Рудик и еще трое футболистов продлили контракты с "Неманом"
18. ↑  "Неман" продлил контракт с Рудиком
19. ↑  "Неман" расторг контракт с Рудиком
20. ↑  Рудик перешел в "Городею"
21. ↑  Рудик покинул "Городею"
22. ↑  Рудик стал игроком НФК
23. ↑  Филипп Рудик покинул НФК "Крумкачы"
24. ↑  Филипп Рудик: "Я обманул Драгуна и Штанге, и сборная вырвала ничью в Румынии"
25. ↑  Футбол. Филипп Рудик будет выступать за "Миоры" из второй лиги **(нявызн.)**(недаступная спасылка). Архівавана з першакрыніцы 9 сакавіка 2022. Праверана 21 ліпеня 2021.
26. ↑  Филипп Рудик и Павел Горбач пополнили ряды "Сморгони"
27. ↑  Рудик расстался со "Сморгонью" (руск.). *football.by* (14 лютага 2023). Праверана 14 лютага 2023.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | 90minut · AS.com · by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол |